Wunsiedel

Wunsiedel, noadboar. aa Wåuṉsieḏl oda Wousigl, is de Kroasstod vom obafränkischn Landkroas Wunsiedel im Fichtelgebirge. Se liegt im Fichtelgebirge im Toi vo da Rösla am Fuaß vo da Kösseine. De Stod is vor oim duach de oijährlichn Luisenburg-Festspui bekonnt. Gschicht Da Ort is easchtmois 1163 ois Sitz vo am Ministerialen Adelbertus oda Albrecht urkundli eawähnt worn. Da Name rührt wahrscheinlich vo wunne = Woidwiesenland und 'sedel = Edelsitz her. Im Joar 1285 kriagt Burggraf Friedrich III. vo Niamberg de Lehnsherrschaft duach Kaiser Rudolf I. vo Habsburg. 1326 san de Stodrechte duach Burggraf Friedrich IV. valiehn und 1328 duach Kaiser Ludwig dem Bayern bstätigt worn. Hans vo Kotzau bsiegt 1430 de Hussiten in da Schlacht am Katharinenberg, 1462 siegt Jobst vo Schirnding üba de Böhmen emfois am Katharinenberg. Wunsiedel war im Middloita Middlpunkt vom Zinnbergbau und kriagt groaße wirtschaftliche Bedeitung duach de Herstejung vo Weißblech. Ob 1613 war Wunsiedel Haptort vom Sechsämterland. Dem Amtshauptmo in Wunsiedel warn de Amtmänna in Hohenberg, Weißenstod, Kirchenlamitz, Selb und Thierstein untastejt. Bis 1791/1792 ghert de Stod zum hohenzollernschen Fiarschtndum Bayreith, war noch da Abdankung vom letztn Markgrafn Karl Alexander vo 1792 bis 1806 unta preißischa Vawoitung, war via Joar vo napoleonischen Truppn bsetzt und kimmt 1810 zum Kinereich Bayern. Brände in de Joar 1476, 1547, 1607, 1636, 1644, 1646, 1657 und 1731 hom oiwei Teile vo da Stod vanichtet. Noch'm letztn Groußbrand im Joar 1834, da zwoa Drittl vo Wunsiedel zeaschtörte, kriagt de Stod a klassizistisch Stodbuid. Ibaregional bekonnt is Wunsiedel duach de jährlichn Neonaziaufmärsche, de seit de 1990a im August am Grob vo Rudolf Heß stottgfundn hom. Nochdem da Bayerische Vawoitungsgrichtshof und vom Bundesverfassungsgricht de "Gedenkmärsche" fia zualässig erklärt ham, kemman im Joar 2004 rund 4500 Demonstrantn. Um zum zoang, dass se si net mit de Aufmärsch identifizian, organisian Biarga vo Wunsiedel Gengdemonstrationa und grindn Biargainitiativen, de si fia Toleranz, Engagement und Zivilcourage eihsetzn. 2005 werd da Aufmarsch vabotn, de Entscheidung is vom Vawoitungsgricht Bayreith, dem Bayerischen Vawoitungsgrichtshof und dem Bundesverfassungsgricht bstätigt worn. Wiatschoft De Wiatschoft vo da Stod Wunsiedel is geprägt duach de Bekleidungs-, Porzellan-, Glos-, Stoavaarbeitungs- und Bauindustrie. A beliabts Exportprodukt is da Kraitalikör Sechsämtertropfn. De Arbatslosnquote liegt mit 7,6% deitlich ibam bayerischn Duachschnitt. Effentliche Eihrichtunga Stootliche Eihrichtunga An stootlichn Eihrichtunga san in Wunsiedel a Landratsamt, a Finanzamt, des Vermessungsamt, a Amtsgricht und aa a Polizeiinspektion voahandn. Buidungseihrichtunga Städtische Sing- und Musischui Jean-Paul-Schui (Grund- und Hauptschui) Luisenburg-Gymnasium Sigmund-Wann-Realschui Stootliche Wiatschaftsschui Stootliche Fachschui fia Stoabearbeitung Eiropäisches Fortbildungszentrum fia des Steinmetz- und Stoabuidhauahandweak Landesjagdschui vom Bayerischen Jagdschutz- und Jägaverbandes (BJV) Stodarchiv Stodbibliothek Haus des Fichtelgebirgsvereins Freizeit- und Spoatanlagen De Fichtelgebirgshalle und des Fichtelgebirgsstadion wern duach des städtische Freibad ois Spoatanlage ergänzt. Zudem existian a Jugendherberge, und aa a unta städtischa Regie gführts Jugendzentrum. Vaeine Turnvaein Wunsiedel 1861 e. V. Spuivaeinigung 1928 Wunsiedel e. V. Deitsche Lems-Rettungs-Gesejschaft Kreisvaband Wunsiedel e. V.] Städtpartnaschoftn Wunsiedel untahoit Städtpartnaschoftn mid Mende, Frankreich Frankreich (seit 1980), midm sächsischn Schwarzenberg/Erzgeb., Deitschland Deitschland (seit 1990) und mid Volterra, Italien Italien (seit 2006). Entwicklung vom Stodgebiet Eihgmoanunga Im Joar 1975 is Schönbrunn und 1978 de Ortschoftn Hildenbach, Holenbrunn und Bernstein eihgmoant worn. Kuitua und Sengswiadigkeitn Luisenburg-Felsenlabyrinth Museen Fichtelgebirgsmuseum Deitsches Natuastoaarchiv, greßte eihschlägige Sammlung vo da Wejd mid 5500 Mustaplottn vo Natuaweakstoana aus olla Wejd Bauweake Stodpforrkira St. Veit Spitalkira St. Maria Stodpforrkira zu de zwejf Aposteln Friedhofskira zua Heilign Dreifaltigkeit Kirchnruine St. Katharina auf'm Katharinenberg, äidestes Baudenkmoi vo da Stod Rodhaus vo 1835/1837 Koppetentor, oanzig erhoitnes Tor vo da ehemoligen Stodbefestigung Jean-Paul-Geburtshaus (ehemoligs Schuihaus) mid Jean-Paul-Büste vo Ludwig Schwanthaler Reglmäßige Vaanstaltunga Luisenburg-Festspuie Juni bis August auf da äidestn Freilicht- und Naturbühne vo Deitschland Brunnenfest am Samsdog vorm 25. Juni (Johanni) Vakea Bohaonbindung noch Rengschburg und Hof Persenlichkeitn Prof. Ludwig Hacker - Vafossa vom Voiksschauspui "De Losburg" Erhard Friedrich Vogel, Superintendent Ehrnbiarga Dr. August Tuppert, Oazt (1883) Friedrich Meinel (1894) Dr. Heinrich Hohenner, Professor vo da Geodäsie (1946) Elisabeth Jäger, (1912–2012), Stodchronistin und Stodarchivarin (1987) Buam und Dechta vo da Stod Sigmund Wann (* um 1400), Handelsherr, Stifta vom Spital, heit Fichtelgebirgsmuseum Matthias Anomäus(1550-1614), Pädagoge, Mathematika und Medizina Eugen Johann Christoph Esper (1742–1810), Entomologe, Botanika und Pathologe Jean Paul (1763–1825), Schriftstella Karl Ludwig Sand (1795–1820), Burschenschafta, Mörda vom August vo Kotzebue Johann Christian Ziegler (1803–1833), Mola Ludwig Heinrich Jungnickel (1881–1965), Illustrator Hannsheinz Bauer (1909–2005), Politika, MdB Heiner Grimm (1913–1985), Kunstmola Walther Tröger (* 1929), President vom NOK Johnny Rohde (* 1956), Keyboard-Spuia vo da ehemolign Rock-Pop-Gruppe Dominoe Michael Joe Küspert (* 1957), (Drehbuach-)Autor, Regisseur, Journalist, Fotograf, Grinda vo da Internationalen Grenzlandfilmdoge Sigi Roch (* 1959), Handboi-Nationaltorhüta, Silbermedailliengwinna Wolfgang Haffner (* 1965), Jazz-Schligzeiga Beleg Im Netz Internetpräsenz da Stod Wunsiedel Infos auf Bayern-Fichtelgebirge Wunsiedel: Woppmgschicht vom Haus der Bayerischen Geschichte